open-index/open-wikipedia-markdown huggingface dataset:
Ինգա

**Ինգա**, իգական անձնանուն, սկանդինավյան և գերմանական ծագմամբ, որը նշանակում է «Ինգվիի պաշտպանության տակ գտնվող» (գերմանական պտղաբերության աստվածուհի)։

Այդ անվան արական ձևեր են՝ Ինգվար, Ինգո, Ինգոլֆ, Իգոր։

Գերմաներենից թարգմանաբար Ինգա անունը նշանակում է «առատության, հարստության, լիության համար»։

Մեկ այլ կարծիքի համաձայն դա աստվածուհի Ֆրեայի անունն է, քանի որ Ֆրեան ոչ թե անուն է, այլ տիտղոս, որը թարգմանվում է, որպես տիրուհի։

## Անուն կրողներ
* Ինգա, Անուշ Արշակյաններ
* Ինգա (Պարաիբա)
* Ինգա Ֆիշեր-Յալմարս

## Տարբերակները և ածանցյաները
### Գերմանական
* Inga - Ինգա
* Inge - Ինգե 
* Inke - Ինկե
* Inka - Ինկա
* Inken - Ինկեն

### Նորվեգական
* Inga - Ինգա
* Inge - Ինգե 
* Inger - Ինգեր
* Ingegerd - Ինգեգերդ (Ինգեգեր)
* Ingegjerd - Ինգեյեր
* Ingjerd - Ինգյեր
* Ingrid - Ինգրիդ
* Ingunn - Ինգուն
* Ingveig - Ինգվեյ
* Ingvild - Ինգվիլ

Կատեգորիա:Իգական անձնանուններ
Իդա Քամմինգս

**Իդա Քամմինգս** (, ), ամերիկացի ուսուցչուհի, ակումբների անդամ։ 1910-ական թվականներին եղել է Սևամորթ կանանց ակումբների ազգային ընկերակցության () աշխատակից։

## Վաղ տարիներ և կրթություն
Իդա Ռեբեկա Քամմինգսը մեծացել է  ԱՄՆ-ի Մերիլենդ նահանգի Բալթիմոր քաղաքում, Հենրի և Էլիզա Ջեյն Դավաջ Քամմինգսների ընտանիքում։ Նրա հայրը խոհարար է եղել, մայրն աշխատել է գիշերօթիկ տանը։

Իդան իր եղբայրների և քույրերի հետ ակտիվ մասնակցում են Բալթիմորի հասարակական կյանքին։ Նրա եղբայրը՝ Հենրի Սայթ Քամմինգսը, աշխատել է Քաղաքային խորհրդում որպես վերջինիս առաջին սևամորթ խորհրդի անդամ. 1904 թվականին իր թեկնածությունն է պաշտպանել Թեոդոր Ռուզվելտի  Հանրապետական Ազգային Կոնվենցիայի ժամանակ։ Նրանց քույրը՝ Էսթելլան, ամուսնացել է Բալթիմորի խորհրդի մեկ այլ անդամի՝ Ժոզեֆ Ս. Ֆեննելլի հետ, իսկ մյուս եղբայրը՝ Շառլ Գլիմոր Քամմինգսը, եղել է քաղաքի  նշանավոր հոգևորականներից մեկը։

Իդա Ռ. Քամմինգսն ուսանել է Մորգանի քոլեջում, ապա մասնակցել է ուսուցիչների համար նախատեսված Կոլումբիայի համալսարանի ամառային դպրոցին։ Ավելի ուշ որպես առաջին կին հոգաբարձու աշխատել է Մորգանի քոլեջում։

## Կարիերա
Իդա Ռ. Քամմինգսն Բալթիմորի մանկապարտեզի առաջին սևամորթ ուսուցիչն էր։ Նա աշխատել է Բալթիմորի հատուկ դպրոցներում։ Նախ աշխատել է Սթարոուի համայնքում, ապա նոր քաղաքներում։ 1902 թվականին ընտրվել է Մերիլենդի սևամորթ ուսուցիչների ասոցացիայի գործադիր կոմիտեի անդամ։

1912 թվականին ընտրվել է Սևամորթ կանանց ասոցացիա ակումբների թղթակից քարտուղար, իսկ 1916 թվականին ընտրվել է որպես փոխնախագահ։ 
Նա 1917 թվականին դարձել էր Բալթիմորում անցկացված գյուղացի կանանց կոնֆերանսի և ֆերմերային կանանց առաջին աշխատակիցներից մեկը։

Իդա Ռ. Քամմինգսն ակտիվ էր նաև Բալթիմորի եկեղեցական աշխատանքներում։ Նա գրել է էսսե, որը ներառված է *Methodism and the Negro*-ի մեջ (1910)։

Առաջին համաշխարհային պատերազմի տարիներին նա նշանակվել է Կանանց պաշտպանության խորհրդի բաժանմունքի նախագահ։

## Անձնական կյանք
Իդա Քամմինգսը մահացել է 1958 թվականի նոյեմբերին, 91 տարեկան հասակում։ Նրա եղբոր թոռնուհու՝ Շարլին Հոդգես Բերդայի հավաքած փաստաղթղերում կան որոշ նամակներ, որոնք վերաբերում կամ հասցեավորված են Իդա Քամմինգսին։

## Ծանոթագրություններ

Կատեգորիա:Ամերիկացի ուսուցչուհիներ
Սերխի Բարխուան

**Սերխի Բարխուան** (, կատալոներեն արտասանություն՝ , ), իսպանացի ֆուտբոլիստ, որ  հանդես է եկել ձախ պաշտպանի դիրքում 

## Խաղացողի կարիերա

### Ակումբային կարիրեա
Սերխին «Բարսելոնայի» սան է։ Նա իր նորամուտը նշել է «Բարսելոնայի» հիմնական կազմում Գալաթասարայի դեմ խաղում, որ անցկացվել է Չեմպիոնների Լիգայի շրջանակում։ Հանդիպումը տեղի է ունեցել 1993 թվականից նոյեմբերի 24-ին և ավարտվել է 0:0 հաշվով։ Գլխավոր մարզիչ Յոհան Կրոյֆն այդ պատասխանատու խաղում դաշտ է դուրս բերել Բարխուանին, չնայած վերջինս Լա Լիգայում խաղալու փորձ չուներ։ Այդ ժամանակից ի վեր նա դարձել է հիմնական կազմի խաղացող։ «Բարսելոնայի» կազմում Սերխին հաղթել է 3 առաջնությունում, նվաճել Իսպանիայի 2 գավաթ և 2 սուպերգավաթի, ինչպես նաև Գավաթակիրների գավաթը ու Եվրոպայի Սուպերգավաթը։ Բոլոր տիտղոսների նա նվաճել է երիտասարդական «Բարսելոնայի» ակադեմիայի մեկ այլ շրջանավարտ Ալբերտ Ֆերերի հետ, որը հանդես է եկել աջ պաշտպանի դիրքում։

Համարվում է, որ 2002 թվականին Սերխին «Ատլետիկո» (Մադրիդ) է տեղափոխվել մարզիչ Լուի վան Գալի հետ ունեցած տարաձայնությունների պատճառով։ Ըստ Բարխուանի՝ նա չափազանց շատ պահանջներ էր ներկայացնում ֆուտբոլիստներին։ «Ատլետիկոյի» կազմում խաղացողն անցկացրել է 3 հաջող մրցաշրջան, չնայած այն հանգամանքին, որ 85 հանդիպումներում ստացել է 33 դեղին քարտ։

#### Ակումբային վիճակագրություն

## Կարիերան հավաքականում
1994 թվականի փետրվարի 9-ին Սերխին նշել է իր նորամուտը Իսպանիայի ազգային հավաքականում՝ մասնակցելով Լեհաստանի հավաքականի հետ ընկերական խաղին։

Բարխուանը մասնակցել է Եվրոպայի երկու և աշխարհի երկու առաջնությունների։ Ընդհանուր առմամբ Իսպանիայի հավաքականի կազմում նա անցկացրել է 56 հանդիպում, որոնցում խփել է 1 գնդակ։

#### Գոլերն ու խաղերն Իսպանիայի հավաքականում

**Ընդհանուր՝ 50 խաղ, 1 գոլ, 30 հաղթանակ, 20 ոչ-ոքի, 6 պարտություն**

*ըստ 2013 փետրվարի 13-ի տվյալների*

## Մարզչական կարիերա
Մարզական կարիերայի ավարտից հետո Սերխին սկսել է աշխատել «Բարսելոնայի» երիտասարդական թիմի հետ, իսկ 2012-2014 թվականներին ղեկավարել է «Ռեկեատիվոն»։ 2015 թվականի Ապրիլի 6-ից գլխավորել է «Ալմերիան»։

## Ձեռքբերումներ
* Բարսելոնա
** Իսպանիայի առաջնություն 1993/94, 1997/98, 1998/99
** Իսպանիայի գավաթակիր 1996/97, 1997/98
** Իսպանիայի սուպերգավաթակիր 1994, 1996
** ՈՒԵՖԱ գավաթների գավաթ դարփնեկիր 1996/97
**Եվրոպայի սուպեր գավաթակիր 1997

## Ծանոթագրություններ

## Արտաքին հղումներ
* Ֆուտբոլիստի էջը National team data կայքում 
* Ֆուտբոլիստի էջը BDFutbol կայքում
* Բարխուանի խաղերը Իսպանիայի հավաքականում, www.rsssf.com

Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Լա Լիգայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Պագոնատի տուն

**Պագոնատի տուն** (), երկհարկանի հինավուրց տուն ՌԴ Ռոստովի մարզի Տագանրոգ քաղաքի կենտրոնական մասում (Հունական փողոց, 83)։ Մշակութային ժառանգության տարածաշրջանային նշանակության օբյեկտ է (որոշում թիվ 301, 18.11.1992 թ.)։

## Պատմություն
Պագոնատի տունը Տագանրոգում կառուցվել է 1850-ական թվականներին` տեղացի ճարտարապետ Մակեդոնսկու նախագծով։ Տան սեփականատերը եղել է մայորի կինը` Վարվառա Պագոնատը (այդ ազգանունը շատ աղբյուրներ նշում են նաև որպես Պագանատո, Պոգոնատ, Պոգանատ)։

1887 թվականին քաղաքային դուման հաստատեց Վարվառա Անդրեևնա Պագոնատի հոգևոր կտակը։ Տան տիրուհին իր կալվածքը ժառանգել է` նրանում քաղաքի Հասարակական վարչության կողմից որբ և աղքատ երեխաների համար հիվանդանոց կամ բարեգործական հաստատություն կազմակերպելու նպատակով։ Նրա մեկ այլ կարգադրությամբ ցանկություն է հայտնվել փողոցի կողմից տան պատին փակցնել հուշատախտակ, որի վրա գրված կլինի, որ շենքը բարեգործական հաստատության համար նվիրաբերել են Իվան և Վարվառա Պագոնատները։

Կտակի համաձայն` 1890-ական թվականներին շենքում բացվեց քաղաքային երկրորդ քառամյա տարրական ուսումնարանն աղջիկների համար։ Հետագայում ուսումնարանն անվանվեց «Պետրովյան»։ Քաղաքում նույն անունով ևս մեկ ուսումնարան կար` տղաների համար։ 1906 թվականից շենքում գտնվել է Պագոնատի ուսումնարանը։

1908 թվականի հունիսի 19-ին շենքում սկսեց գործել քաղաքային բարեգործական խորհրդի վարույթում գտնվող «սննդային կետը» քաղցած և տկար երեխաների համար, որը կոչվեց «Մի կաթիլ կաթ»։ Այն գլխավորել են քաղաքագլուխ Ի. Պլատոնովը, նրա օգնական Օ. Պրոխորովան և հոգաբարձուհիները։

1910 թվականից շենքում գործել է բարեգործական կոմիտեի երրորդ կարգի տարրական ուսումնարանը, իսկ 1918 թվականից` գիշերօթիկը։

Հայրենական մեծ պատերազմից հետո շենքում գործել է տարեցների և հաշմանդամների համար տունը։ Ներկայումս այստեղ 100-տեղանոց հոգենյարդաբանական գիշերօթիկ է։

## Ճարտարապետություն
Ձախ կողմում դարպասով երկհարկանի տունը կառուցվել է 1850-ական թվականներին։ Ծեփածոներով զարդարված ճակատով շենքի դեկորատիվ հարդարանքը կատարված է կոպտատաշ քարից, ծեփակերտ բուսական նախշերից, զարդաքիվերից, կողպեքային քարերից, մեդալիոններով պսակող քիվերից։

## Ծանոթագրություններ

## Գրականություն
* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0

Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Մարիսա Ալլասիո

**Մարիսա Ալլասիո** (, ), իտալացի դերասանուհի։

## Կենսագրություն
### Դերասանական կարիերա
1952-1956 թվականներին Ալլասիոն նկարահանվել է 8 ֆիլմերում, բայց մեծ համբավ ստացավ Դինո Ռիզիի «Աղքատ, բայց գեղեցիկ» և դրա շարունակությունը՝  «Գեղեցիկ, բայց աղքատ» ֆիլմերում ստացած դերերի շնորհիվ։

Վերջին անգամ հայտնվել է էկրաններին 1958 թվականին, Դինո Ռիսի «Venezia, la luna e tu» կատակերգությունում։ Ընդհանուր առմամբ նկարահանվել է 18 ֆիլմերում։

### Ամուսնություն
Թողնելով կինոթատրոնը, ամուսնանում է  արքայադուստր Իոլանդ Սավոյսկոյի որդու՝ Պիեր Ֆրանչեսկո Կալվի հետ։ Նորապսակները եղել են Պիեմոնտում գտնվող 
Պոմարո Մոնֆերրատո ամրոցում։ Զույգն ունեցել է 2 երեխա՝ տղա և աղջիկ։ Տղան՝ Կառլո Ջորջո Դիմիտրի Դրագո Մարիա Լաետիտյա կոմս Կոնտի Կալվի դի Բերգոլո
(ծնվել է 1959 թվականին), դուստրը՝ Աիդա Ֆեդերիկա Անգելիկա Մարիա կոմսուհի Կոնտի Կալվի դի Բերգոլո (ծնվել է 1962 թվականին)։
1970-ական թվականներին զույգը մեկնում է Հռոմ և այցելում Վիլլա Ադ այգին, նախկին Սավոսկյան աթոռանիստը։ Այդտեղ էլ նրանք ապրեցին մինչև 2000 թվականի հունվարի 31, որից հետո դատական խնդիրների պատճառով նրանք վտարվեցին։

## Ֆիլմագրություն
* *Perdonami!*, Մարիո Կոստա (1952 թ.)
* *Gli eroi della domenica*, Մարիո Կամերինի (1953 թ.)
* *Ballata tragica*,Լուիդժի Կապուանո Луиджи Капуано (1954 թ.)
* *Cuore di mamma*, Լուիդժի Կապուանո (1954 թ.)
* *Le diciottenni*,Մարիո Մատտոլի (1955 թ.)
* *Ragazze d’oggi*, Լուիդժի Դզամպա (1955 թ.)
* *[[Война и мир (фильм, 1956)|Война и мир]]* (*War and Peace*), Կինգ Վիդոր (1956 թ.)
* *Maruzzella*, Լուիդժի Կապուանո (1956 թ.)
* *Աղքատ, բայց գեղեցիկ,* Դինո Ռիզի (1956 թ.)
* *[[Красивые, но бедные|Գեղեցիկ են, բայց աղքատ են]]*, Дино Ризи (1957 թ.)
* *Camping*, Ֆրանկո Դեֆֆիրելի (1957 թ.)
* *Le schiave di Cartagine*,Գվիդո Բրինոնե (1957 թ.)
* *Marisa la civetta*, Մարիո Բորնին (1957 թ.)
* *Susanna tutta panna*, Ստենո (1957 թ.)
* *[[Семь холмов Рима (фильм)|Հռոմի յոթ բլուրները]]*, Ռոյ Ռոուլեդ (1958 թ.)
* *Carmela è una bambola*, Ջանի Պուչինի (1958 թ.)
* *Nudi come Dio li creò* (*Nackt, wie Gott sie schuf*), Hans Schott-Schöbinger (1958 թ.)
* *Venezia, la luna e tu*, Դինո Ռիզի (1958 թ.)

## Հնչյունավորում
Մարիսա Ալլասիոն հաճախակի էր հնչյունավորում այլ դերասանուհիների.
* Մարիա Պիա դի Մեո՝ Ballata tragica, Ragazze d’oggi, Poveri ma belli, Գեղեցիկ են, բայց ազքատ են, Marisa la civetta, Venezia, la luna e tu
* Լիսելլա Վիսկոնտի՝ Maruzzella, Le schiave di Cartagine, Carmela è una bambola, Camping
* Միրանդա Բոնանսե՝ Le diciottenni
* Ֆիորելլա Բեթթի՝ Հռոմի յոթ բլուրները
* Ադրիանա Աստի՝ Susanna tutta panna
մինի|աջից
## Գրականություն
* Le attrici, Gremese editore Roma 1999.
* Cataloghi Bolaffi del cinema italiano 1945/1955 — 1956/1965

## Ծանոթագրություններ

## Աղբյուրներ
* 

Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Դերասանուհիներ այբբենական կարգով
Անդրեյ Շվեդով

**Անդրեյ Վլադիմիրի Շվեդով** (), ռուս դիվանագետ։

## Կենսագրություն
1980 թվականին ավարտել է Միջազգային հարաբերությունների Մոսկվայի պետական ինստիտուտը և անցել դիվանագիտական ծառայության։ 1980-1985-ական և 1990-1995-ական թվականներին աշխատել է Ֆրանսիայում Ռուսաստանի դեսպանատանը։ 1997-2002 թվականներին Բուլղարիայում Ռուսաստանի դեսպանությունում եղել է դեսպանի խորհրդական։ 2002-2003 թվականներին եղել է Ռուսաստանի ԱԳՆ կադրերի դեպարտամենտի տնօրենի տեղակալ։ 2003-2004 թվականներին դարձել է Ռուսաստանի ԱԳՆ առաջին եվրոկապական դեպարտամենտի տնօրենի տեղակալ։ 2004-2008 թվականներին եղել է Իսպանիայում Ռուսաստանի դեսպանի խորհրդականը։
2008 թվականի հոկտեմբերից մինչև 2014 թվականի փետրվարի 3-ը եղել է Ռուսաստանի ԱԳՆ-ում ԱՊՀ երկրների առաջին դեպարտամենտի տնօրենի տեղակալ։ 2014 թվականի փետրվարի 3-ին դարձել է ԱՊՀ-ում Ռուսաստանի մեշտական ներկայացուցիչը (Մինսկ, Բելառուս)

## Պարգևներ
* ՌԴ նախագահի երախտագիտությունը (2011 թվականի դեկտեմբերի 13), *բազմամյա բարեխիղճ աշխատանքի և ՌԴ արտաքին քաղաքականության մեջ ունեցած մեծ ավանդի համար*։
* Ռուսաստանի Դաշնության արտաքին գործերի նախարարության պատվավոր աշխատակից (2013 թվական)։
* Ռուսաստանի ԱԳՆ պատվոգիր (2007 թվական)
* Արտակարգ հումանիտար գորոծողությունների մասնակցի մեդալ (2013 թվական)

## Դիվանագիտական աստիճան
* 2-րդ կարգի արտակարգ և լիազոր դեսպան (2004 թվականի օգոստոսի 20)։
* Առաջին կարգի արտակարգ և լիազոր դեսպան (2015 թվականի մայիսի 29)։

## Ծանոթագրություններ

## Արտաքին հղումներ
* Указом Президента Российской Федерации от 03 февраля 2014 года № 52 назначен Постоянным представителем Российской Федерации при уставных и других органах СНГ в Минске, Республика Белоруссия
* Биография на сайте Постпредства России при СНГ 

Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Թեոդորոս Քեսունցի

**Թեոդորոս Քեսունցի** (ծննդյան և մահված օրերն անհայտն են), հայ նկարիչ։

## Ստեղծագործություն
Որմնանկարներն զարդարել է Շենուտի ղպտիական վանքը վերին Եգիպտոսում։ Այնտեղ թողած հայկական արձանագրության մեջ հիշատակում է իր ծննդավայրը՝ Քեսունի գավառի Մախթըլլե գյուղը և հոր՝ քարգործ Քրիստափորի անունը։

Հավանորեն Թեոդորոս Քեսունու գործն է «Թեոդորոսի Ավետարանը» (Երուսաղեմ, Սբ․ Հակոբյանց վանք, ձեռ․ N 1796), որը զարդարված է երկու զույգ խորաններով, չորս ավետարանիչների դիմանկարներով, չորս անվանաթերթերով, «Հարության» պատկերով և «Զոնի» մանրանկարով։

Այս ձևավորումները մատնանշում են կիլիկյան կերպարվեստի վաղագույն շրջանի հատկանիշները՝ Արևելյան Հայաստանի արվեստին բնորոշ գծերով։

## Ծանոթագրություններ

## Գրականություն
* Հովսեփյան Գ․, Թեոդորոս գրիչ և նկարիչ, «Կյանք և գիր», տարեգիրք, Կահիրե, 1948
* Kapoian-Kouymjian A., L'Egypte vue par des armeniens, Paris, 1988

Կատեգորիա:Հայ նկարիչներ
Կատեգորիա:Ծննդյան թվականն անհայտ անձինք
Կատեգորիա:Մահվան թվականն անհայտ անձինք
Վարդգես Թևեքելյան

**Վարդգես Հարությունի Թևեքելյան** (), հայ խորհրդային գրող։

## Կյանք և ստեղծագործություն
Վարդգես Թևեքելյանը ծնվել է Շապին Գարահիսար քաղաքում։ 1915 թվականի ցեղասպանության ժամանակ փրկվել է կոտորածներից, գաղթել Ռուսաստան և բնակություն հաստատել Մոսկվայում։ Ավարտել է Մոսկվայի Արևելյան ժողովուրդների ինստիտուտը (1932)։ Աշխատել է Հայաստանում, Ղրիմում, Մոսկվայում, դիվանագիտական աշխատանքներ է կատարել արևելյան մի շարք երկրներում։

Գրել է ռուսերեն։

Լույս են տեսել «Կյանքը՝ ինչպես որ կա» (1950) վիպակը, «Կյանքը սկսվում է նորից» (1951, հայկական հրատարակությունը՝ 1955), «Երբ հորդում են գետերը» (1956), «Մոսկվա գետից այն կողմ» (գիրք 1―2, 1960-1966), «Երկու ճակատագիր» (հայկական հրատարակությունը՝ 1961), «Գրանիտը չի հալվում» (1962, հայկական հրատարակությունը՝ 1966), «Պարոն Կոչեկի ռեկլամի բյուրոն» (1967, հայկական հրատարակությունը՝ 1984) վեպերը։

## Պարգևներ
* Աշխատանքային Կարմիր դրոշի 2 շքանշան (17.07.1962, 28.10.1967)

## Ծանոթագրություններ

Կատեգորիա:Խորհրդային գրողներ
Կատեգորիա:Հայ գրողներ
Կատեգորիա:Ռուս գրողներ
Լուիզա Հելենա դե Բաիրրոս

**Լուիզա Հելենա դե Բաիրրոս** (, ), բրազիլացի ադմինիստրատոր և սոցիոլոգ։ Նա 2011 և 2014 թվականին եղել է Ռասայական հավասարության քաղաքականության նախարարության քարտուղար։

## Կենսագրություն
Բաիրրոսը ծնվել է Բրազիլիայի Պորտու Ալեգրի քաղաքում, սակայն իր քաղաքական կարիերան անց է կացրել Բահիայում։ Ռիո Գրանդե դե Սուլ ֆեդերալ համալսարանից ստացել է բիզնես գործի մասնագետի որակավորում, Բահիայի ֆեդերալ համալսարանից՝ սոցիալական գիտությունների մագիստրոսի աստիճան, Միչիգանի համալսարանից՝ սոցիոլոգիայի դոկտորի կոչում։

Բաիրրոսը մասնակցել է Միավորված ազգերի կազմակերպության զարգացման ծրագրի ռասիզմի դեմ պայքարի նախագծին։ 2008 թվականից Բահիայի նահանգի ռասայական հավասարության խթանման գծով քարտուղարն էր` Ժակ Վագների ենթակայության տակ, երբ նախագահ Դիլմա Ռուսեֆը հրավիրեց նրան իր մոտ աշխատելու նախարարների կաբինետում։

Մահացել է 2016 թվականի հուլիսի 12-ին թոքերի քաղցկեղից։

## Ծանոթագրություններ

Կատեգորիա:Բրազիլացի սոցիոլոգներ
Կատեգորիա:Ֆեմինիստներ
Կատեգորիա:Միչիգանի համալսարանի շրջանավարտներ
Կատեգորիա:Թոքի քաղցկեղից մահացածներ
Կատեգորիա:Բրազիլիայի քաղաքական գործիչներ
Ալֆրեդ Նիեդոլս

**Ալֆրեդ Նիեդոլս** (, , ), խորհրդային և լատվիացի լուսանկարիչ։ Տարբեր լուսանկարչական մրցույթների հաղթող։ «FOTAST»-ի անդամ։

## Կենսագրություն
Ալֆրեդ Նիեդոլսը ծնվել է 1929 թվականի նոյեմբերի 12-ին Լատվիայի Մեձյան ավանում։ 1944-1950 թվականներն աշխատել է հոր ագարակում և «Dzintars» կոլխոզում։ 1950 թվականին զորակոչվել է խորհրդային բանակ։ 1953-1985 թվականներն աշխատել է որպես մետաղագործ, ապա Լիեպայայի «Կարմիր մետաղագործ» գործարանում որպես հերթափոխի պետ։

Նիեդոլսի առաջին ցուցադրությունը տեղի է ունեցել 1958 թվականին։ 1965 թվականից Լիեպայայի ժողովրդական ֆոտոստուդիայի լուսանկարիչն է եղել։ Մասնակցել է մի շարք ֆոտոցուցահանդեսների, Լիեպայայում ունեցել է նաև անհատական ցուցահանդեսներ՝ 1979, 1999, 2004 և 2010 թվականներին։ Նիեդոլսի աշխատանքները տեղ են գտել բազմաթիվ գրքերում և ալբոմներում։

2004 թվականին պարգևատրվել է Բարիկադի մասնակցի հուշամեդալով։ Ամուսնացած էր լուսանկարիչ Էլգա Նիեդոլեի հետ։

Մահացել է 2017 թվականի փետրվարի 12-ին։

## Ծանոթագրություններ

## Արտաքին հղումներ
* Tiks atklāta Latvijas dzimšanas dienai veltīta fotogrāfiju izstāde
* V. Lēvalde «*Liepājnieki no A līdz Z biogrāfiskajā vārdnīcā*»
* Sākumlapa > Raksti > Liepājnieki > Mūžībā aizgājis ilggadējais kluba «Fotast» biedrs Alfrēds Niedols

Կատեգորիա:Լատիշ լուսանկարիչներ
Կատեգորիա:Խորհրդային լուսանկարիչներ
Մահվան հաղթարշավ (նկար)

**Մահվան հաղթարշավ** (), Պիտեր Բրեյգել Ավագի նկարներից։ Ստեղծվել է 1562 թվականին։

## Նկարագրություն
Կտավը ներկայացնում է ամայացած, անպտուղ հող, ուր կմախքների բանակը ցանում է սարսափ, քաոս և մահ` հնարավոր ամեն տանջանքի ենթարկելով խաղաղ բնակիչներին։ Նրանք սարսափահար այս ու այն կողմ են փախչում. որոշ մարդիկ փորձում են հակահարված տալ, մյուսներն ուղղակի լյուտնյա են նվագում` գերադասելով չնկատելու տալ կարարվող իրադարձությունները։ Նկարի կենտրոնում գտնվող ձի հեծած կմախքը մեծ մանգաղով կատաղաբար հնձում է մարդկանց, ովքեր խառնիխուռն բազմությամբ փախչում են ապաստարան` չգիտակցելով, որ այն հսկա ծուղակ է` դագաղի տեսքով։ Բոլորն առանց բացառության` գյուղացիներից մինչև թագավոր, մահվան հաղթարշավի զոհերն են։ Աշխարհը կործանվում է զանգերի տագնապալի հնչյունների ներքո, որ հնչեցնում են վերին ձախ անկյունի կմախքները։

Կտավում առանձին տարրերի առատությունը ներկայացնում է 16-րդ դարի առօրյա կյանքի բազմաթիվ կողմերը` հագուստից մինչև ժամանցի տարբեր ձևեր` թղթախաղ, նարդի։ Բրելգելը պատկերել է երաժշտական տարբեր գործիքներ, մեխանիկական հին ժամացույցներ, որսորդության դրվագներ, թաղման արարողություն, ինչպես նաև մահապատժի տարատեսակներ` գլխատում, կախաղան և նույնիսկ պարանոցին ջարաղացքարեր կապելով խեղդամահ անելը։

«Մահվան հաղթարշավ» կտավում Բրեյգելը միավորել է պատկերավորման երկու տարբեր ավանդույթներ` Հյուսիսային վերածննդի` իր համար սովորական փորագրությունը` «մահվան պար» թեմայով, և մահվան հաղթարշավի իտալական տեսակետը, որ նա կարող էր տեսած լինել Պալերմոյի Պալացցո Սկլաֆանիի ֆրեսկոներում և Պիզայի Կամպո Սանտո գերեզմանոցում։

Արվեստագետների մեծ մասը համակարծիք է այն տեսակետին, որ «Մահվան հաղթարշավում», ինչպես նկարչի նույն թեմայով այլ գործերում` «Անմիտ Գրետան», «Խռովահույզ հրեշտակների անկումը», նկարիչն արտահայտել է հասարակության տագնապալից և անորոշ տրամադրությունները, որոնք իշխում էին Իսպանական Նիդերլանդներում Նիդերլանդական հեղափոխության (1568) նախընթաց ժամանակաշրջանում։

Կտավի պատմությունը ստույգ է ինչև 1614 թվականը, երբ այն հիշատակվել է Անտվերպենի բնակիչ Ֆիլիպս վան Վալկենիսեի ունեցվածքում։ 1745 թվականին, փոխելով մի քանի տերերի, կտավը դառնում է Իսպանիայի արքա Ֆիլիպ V-ի կնոջ` Իզաբել Ֆարնեզեի սեփականությունը։ Մինչև 1827 թվականը նկարը մնացել է Լա Գրանխա պալատում, որից հետո փոխանցվել է Պրադո թանգարանին, որտեղ էլ պահվում է մինչ օրս։

## Ծանոթագրություններ

## Գրականություն
*Friedländer, M.J., *Early Netherlandish Painting. Volume XIV: Pieter Bruegel*, (Engl. transl.) Leyden (1976).
* 
* 
* 

## Արտաքին հղումներ
* Պիտեր Բրեյգել Ավագի աշխատանքները 

Կատեգորիա:1562 նկարներ
Կատեգորիա:Նիդերլանդների արվեստ
Կատեգորիա:Պրադո թանգարանի նկարներ
Կատեգորիա:Նկարներ մահվան մասին
Գիորգի Ջգերենայա

**Գիորգի Ջգերենայա** (, ), վրացի ֆուտբոլիստ, պաշտպան։ Գիորգիի վերջին ակումբը եղել է ուկրաինական «Դինամո-2» ֆուտբոլային ակումբը։

## Ակումբային կարիերա
Գիորգին սկսել է ֆուտբոլ խաղալ 11 տարեկան հասակից։ Պրոֆեսիոնալ կարիերան սկսել է 2011 թվականին՝ վրացական «Գագրայի» կազմում։ Թիմի կազմում իր առաջին մրցաշրջանի ընթացքում Ջգերենայան մասնակցել է 17 հանդիպման՝ դառնալով 1 գոլի հեղինակ։ Գիրոգին անկացրել է ևս 4 հանդիպում Վրաստանի գավաթի խաղարկությունում։

2013/14 մրցաշրջանը Ջգերենայան սկսել է ուկրաինական «*Նիկոլաև*» ֆուտբոլային ակումբի կազմում։

2016 թվականի հունվարին Գիրոգի Ջգերենայան տեղափոխվել է ուկրաինական «Դինամո-2»։ Մինչ մրցաշրջանի ավարտը Գիորգին մասնակցել է 5 հանդիպման։ 2016 թվականի հունիսին ֆուտբոլիստը խզել է իր պայմանագիրը թիմի հետ։

## Ծանոթագրություններ

## Արտաքին հղումներ
* Էջը allplayers.in.ua կայքում
* Էջը football.ua կայքում
* Г.Джгереная: Мама считала, что из меня получится хороший врач-стоматолог

Կատեգորիա:1993 ծնունդներ
Կատեգորիա:Դեկտեմբերի 28 ծնունդներ
Կատեգորիա:Թբիլիսի քաղաքում ծնվածներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ջոն Դիզլի

**Ջոն Այվոր Դիզլի** (, ), բրիտանացի թեթևաթլետ, վազող միջին հեռավորության վրա։ Հանդես է եկել Մեծ Բրիտանիայի և Ուելսի հավաքականներում ողջ 1950-ականներին։ Մասնակից է երկու ամառային Օլիմպիական խաղերի, Հելսինկիում Օլիմպիական խաղերի բրոնզե մեդալակիր, աշխարհի բազմակի առաջնությունների հաղթող։ Նաև հայտնի է որպես սպորտային կազմակերպիչ ու պաշտոնյա, Լոնդոնյան մարաթոնի հիմնադիրներից մեկը։

## Կենսագրություն
Ջոն Դիզլին ծնվել է 1928 թ. նոյեմբերի Ուելսի Գուինետ շրջանի Կորրիս գյուղում։ Ավարտել է տղաների համար նախատեսված Օզուեստրի ավագ դպրոցը, ապա սովորել է Լաֆբորոյի քոլեջում։ Երիտասարդ տարիներից զբաղվում է թեթև աթլետիկայով, վազում է միջին հեռավորության վրա, վերապատրաստում է անցել Լոնդոնում՝ մարզական ակումբ L. A. C.-ում։

Ամենամեծ հաջողությունը միջազգային ասպարեզում հասավ 1952 թ. մրցաշրջանում, երբ մտավ բրիտանական ազգային հավաքականի հիմնական կազմ և շնորհիվ հաջող ելույթների, արժանացել է Հելսինկիի ամառային Օլիմպիական խաղերում ներկայացնել իր հայրենիքի անունը։ 3000 մետր վազքում հաղթահարել է խոչընդոտները, կարողացել է հասնել եզրափակիչ և զբաղեցրել է կարևոր մրցավազքի երրորդ տեղը, նվաճելով դրանով իսկ բրոնզե մեդալը. վերջնագծում նրան շրջանցել են միայն ամերիկացի Խորեյս Էշենֆելտերը և խորհրդային վազորդ Վլադիմիր Կազանցովը։

1954 թ.-ին Դիզլին այցելել է Բրիտանական կայսրության Խաղերին ու Ազգերի Համագործակցության խաղերին՝ Վանկուվերում, որտեղ, սակայն, մրցանակակի արժանանալ չի կարողացել, մեկ մղոն վազքում դուրս մնաց պայքարից մեդալների համար նախնական որակավորման փուլից։ 1955 թվականին սահմանել է իր անձնական ռեկորդը՝ հաղթահարելով հեռավորությունը 8:44,2 ժամանակում։ Գտնվելով Մեծ Բրիտանիայի աթլետնորի թիմի առաջատարների թվում՝, բարեհաջող անցել է 1956 թ. Մելբուռնի Օլիմպիական խաղերի որակավորման փուլը, կրկին դուրս եկավ եզրափակիչ 3000 մետր վազքում, բայց այս անգամ ավարտել էր միայն վեցերորդ արդյունքով։

Մելբուռնի օլիմպիական խաղերից հետո դեռ որոշ ժամանակ մնացել է Մեծ Բրիտանիայի և Ուելսի ազգային հավաքականների հիմնական թիմերում, շարունակել է մասնակցել միջազգային խոշոր մրցումների։ Այսպես, 1958-ին նա ելույթ է ունեցել Բրիտանական կայսրության ու Համագործակցության ազգերի Քարդիֆում տեղի ունեցած տնային խաղերին՝ մեկնարկելով երեք մղոն հեռավորության վազքուղում, սակայն չի կարողացել ավարտել։ Շուտով այդ մրցումների ավարտին որոշում է կայացրել ավարտել իր պրոֆեսիոնալ մարզիկի կարիերան, իր տեղը զիջելով հավաքականի երիտասարդ բրիտանացի աթլետներին։

Ավարտելով սպորտային կարիերան՝ զբաղվել է վարչական գործունեությամբ, ձեռք է բերել սպերտային կազմակերպիչի համբավ։ 1981 թվականին օլիմպիական չեմպիոն Քրիս Բրաշերի հետ միասին հիմնել է հայտնի Լոնդոնյան մարաթոնը. այս գաղափարը նրա մոտ եկել է 1979 թվականին, այն բանից հետո, երբ նա վազել է Նյու-Յորքյան մարաթոնում և գտնվում էր դրա տպավորության տակ։ Ավելի ուշ զբաղեցրել է Լոնդոնյան մարաթոնի բարեգործական հիմնադրամի նախագահի պաշտոնը։ 1974-1982 թթ Ժամանակահատվածում եղել է Բրիտանական մարզական խորհրդի փոխնախագահի պաշտոնում։ Եղել է նախագահ ուելսական Snowdonia Society-ում։  

Ամուսնացած է եղել հայտնի բրիտանացի վազորդուհի Սիլվիա Չիզմենի (Դիզլի) հետ, որը նույնպես բրոնզե մեդալակիր է Հելսինկի Օլիմպիական խաղերում։

Մահացել է կարճատև հիվանդությունից հետո՝ 2016թ. փետրվարի 8-ին՝ 87 տարեկան հասակում։

## Ծանոթագրություններ

## Արտաքին հղումներ
*  (անգլ.)

Կատեգորիա:Բրիտանացի թեթևատլետներ
Իրվին Քերշներ

**Իրվին Քերշներ** (, ), ամերիկացի կինոռեժիսոր, դերասան և պրոդյուսեր։ Ամենից շատ հայտնի է որպես «Աստղային պատերազմներ։ Էպիզոդ V։ Կայսրությունը հասցնում է պատասխան հարված», «Երբեք մի ասա «երբեք»», և «Ռոբոկոպ-2» ֆիլմերի բեմադրող։

## Կենսագրություն
Իրվան Քերշները ծնվել է Ֆիլադելֆիայում, նորգաղթած-հրեաների ընտանիքում։ Նրա հայրը, որ ծնունդով Ուկրաինայից էր, նախ տեղափոխվել է Արգենտինա, որտեղ զբաղվել է  ձիերի լծասահքերի պատրաստմամբ, ավելի ուշ տեղափոխվել է ԱՄՆ։ Մայրը, որ ծնվել է Օդեսսայում, գաղթել է Հոլանդիա, հետո այնպես  Ամերիկա։ Ըստ Քերշների՝ Նյու Յորքում էլ ծանոթացել են իր ծնողները։

Տանը հաղորդակցվում է իդիշերեն, ուկրաիներեն և լեհերեն լեզուներով։ Մանկուց Իրվին Քերշերը սովորել է խաղալ լարային աղեղնավոր գործիքների վրա, հետագայում դարձել է գեղանկարչությամբ զբաղվող և լուսանկարիչ։ Դասավանդել է Կալիֆորնիայի արվեստի դպրոցում լուսանկարչական հմտությամբ։ Սովորել է Դրեքսելսկիի տեխնոլոգիական դպրոցում, Քեմբրիջի համալսարանում, Թայլերի գեղարվեստի դպրոցում, Հարավային Կալիֆորնիայի համալսարանի արվեստի կենտրոնում։ Կինեմատոգրաֆին նրան ներգրավում է ռուս ռեժիսոր Սերգեյ Էյզենշտեյնի «Ալեքսանդր Նևսկի» հայտնի ֆիլմում։

Ավարտելուց հետո դարձել է վավերագրական ֆիլմերի կինոռեժիսոր։ Իր կարիերան Քերշները սկսել է աշխատելով Ամերիկյան տեղեկատվական ծառայությունում, իսկ առաջին գեղարվեստական ֆիլմը նկարահանել է 1958 թվականին։ Ջորջ Լուկասի առաջարկով նկարահանել է Աստղային պատերազմներ ֆիլմաշարի  «Կայսրությունը հասցնում է պատասխան հարված» ֆիլմի V  էպիզոդը։

1983 թվականին նա նկարահանել է ֆիլմ՝ ոգեշնչվելով Ջեյմս Բոնդի «Երբեք մի ասա երբեք» սերիալից։ Այդ ֆիլմում նկարահանվել է Շոն Քոներին։ 1988 թվականին նա առաջին անգամ նկարահանվել է որպես դերասան Մարտին Սկորսեզեի «Քրիստոսի վերջին գայթակղությունը» ֆիլմում։

## Ֆիլմագրություն

## Ծանոթագրություններ
The Kendrick Academy

Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Թոքի քաղցկեղից մահացածներ
Կատեգորիա:Քեմբրիջի համալսարանի շրջանավարտներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Հյուգո մրցանակի դափնեկիրներ
Զուրաբի Արզիանի

**Զուրաբի Արզիանի** (, ), վրացի և ռուս ֆուտբոլիստ, խաղում է պաշտպանի դիրքում։

## Կարիերա
thumb|left|250px|<center>Արզանին ձախից</center>Վրացական ֆուտբոլի սան է, 16 տարեկանում տեղափոխվել է Ռուսաստան՝ դառնալով ռուսական «Սատուրն» ակումբի ֆուտբոլիստ, ակումբի կազմում անցկացրել է 8 խաղ։ 2005 թվականից մինչև 2006 թվականը հանդես է եկել «Ռուբին» ակումբում՝ անցկացնելով 29 խաղ և կարողացել է դառնալ 1 գոլի հեղինակ։ Իսկ 2007 թվականին տեղափոխվել է «Անժի»՝ հանդես գալով Ռուսաստանի առաջին դիվիզիոնում, որտեղ անցկացրել է պրոֆեսիոնալ ֆուտբոլի առաջին պրակտիկան։ 2011 թվականին վարձավճարով տեղափոխվել է Թբիլիսիի «Դինամո» ակումբում։

## Վիճակագրություն

## Անձնական կյանք
Զուրաբին ճանաչված ֆուտբոլիստ Մալխազ Արզիանիի որդին է, ով 1980-ական թվականներին հանդես է եկել Թբիլիսիի «Դինամոյում»։

2011 թվականին Զուրաբին և իր կինը ունեցան անդրանիկ դուստրը, ում անունը դրեցին Ելիզավետա։

## Ծանոթագրություններ

## Արտաքին հղումներ
* Պրոֆիլը Газета. Ru կայքում

Կատեգորիա:Անժիի ֆուտբոլիստներ
Կատեգորիա:Բաթում քաղաքում ծնվածներ
Կատեգորիա:Դինամո Թբիլիսիի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսներ վրացական ծագմամբ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հայերը Կրետեում

**Հայերը Կրետեում** (), Հունաստանի ամենամեծ կղզու՝ Կրետեի հայ համայնքը։

Ներկայումս Կրետեում և շրջակա փոքրիկ կղզիներում բնակվում են շուրջ 8000 հայեր։ Կրետեահայերը հիմնականում խոսում են երկու լեզուներով՝ հունարեն և հայերեն, ինչպես նաև դավանում են քրիստոնեություն։

## Պատմություն
Հայերը Հունաստանում զանգվածային բնակություն են հաստատել 5-6-րդ դարերից։ Կրետեն եղել է Հունաստանում հայերի գլխավոր գաղթավայրերից մեկը։

10-րդ դարի 70-ական թվականներին Կրետեում ապրել է ավելի քան 20.000 հայ։ Հայկական համայնքներ են եղել Ռեթիմնոյում, Արմենոխորում, Հերակլիոնում և այլուր։ Հունաստանում հայկական առաջին առաքելական եկեղեցին բացվել է Կրետեում՝ Հերակլիոնում։ Այն եղել է Սուրբ Հովհաննես Մկրտիչ եկեղեցին, որը հիմնադրվել է 1646 թվականին և գործում է առ այսօր։

1711-1734 թվականներին Կրետեի հայերի հոգևոր առաջնորդն էր Աբրահամ Կրետացին։

## Տես նաև
* Հայերը Հունաստանում
* Հայերն Աթենքում

## Ծանոթագրություններ

## Գրականություն
* Հայկական սովետական հանրագիտարան, Երևան, 1980
* Վահրամ Փափազյան, «Սեր, սեր, սեր», «Սևան» տպարան, Պէյրութ, 1962

Կատեգորիա:Կրետե
Կատեգորիա:Հունահայ հասարակություն
Զինված բախում Ֆիզուլիում (2014)

**Զինված բախում Ֆիզուլիում**, ռազմական բախում Ադրբեջանի և ԼՂՀ Զինված ուժերի միջև։ Բախումը տեղի է ունեցել 2014 թվականի մայիսի 27-ի լույս 28-ի գիշերը ժամը 02:30-ին Ֆիզուլիի շրջանում՝ հակամարտ ուժերի շփման գծում։ Համաձայն հայկական և ադրբեջանական կողմերի տվյալների, բախումը տեղի է ունեցել հակառակորդ կողմի ձեռնարկած դիվերսիոն ներթափանցման փորձի արդյունքում։

## Իրադարձությունների ժամանակագրություն
2014 թվականի մայիսի 27-ի լույս 28-ի գիշերը ժամը 02:30-ին հակամարտ ուժերի շփման գծի հարավային հատվածում տեղի է ունեցել զինված բախում։ Բախման արդյունքում երկու կողմերն էլ ունեցել են կորուստներ։ Ադրբեջանական կողմը ունեցել է երկու զոհ՝ կապիտան Ֆիքրեթ Մամեդովը և ենթասպա Խուդավերդի Աբիլովը։ ԼՂՀ կողմից զոհվել է եֆրեյտոր Էրիկ Գասպարյանը։ Համաձայն հայկական աղբյուրների, ադրբեջանական կողմը իրականացրել է դիվերսիոն ներթափանցման փորձ։ ՊԲ մամուլի ծառայության համաձայն, ՊԲ առաջապահ ստորաբաժանումների ձեռնարկած համապատասխան գործողությունների արդյունքում հակառակորդը հետ է շպրտվել։ Դիրքի ավագ կրտսեր սերժանտ Սերգեյ Գրիգորյանը և ավագ սերժանտ Նարեկ Վասիլյանը արժանացել են «Մարտական ծառայություն», «Գարեգին Նժդեհ» մեդալների, իսկ ավագ լեյտենանտ Անդրանիկ Քոչարյանը՝ «Արիության մեդալով» և «Մարտական ծառայություն I աստիճանի մեդալով»։

Ադրբեջանի ՊՆ-ն տարածել էր հայտարարություն, թե իբր հայկական կողմը հարձակվել է ադրբեջանական հենակետի վրա։ Ի պատասխան այդ մեղադրանքներին, ՊՆ մամլո խոսնակ Արծրուն Հովհաննիսյանը հայտարարել է.Որտեղ եք դուք տեսել, որ սահմանները պահեն կապիտանները և կրտսեր սպաները, իսկ շարքային զինծառայողները հարձակվեն որպես դիվերսանտներ:
Հայկական կողմը որպես ապացույց նշում է ադրբեջանական կողմի զոհվածների տարիքը և կոչումները՝ մեղադրելով Ադրբեջանին դիվերսիոն ներթափանցման համար։ Բացի այդ հայկական ԶԼՄ-ները հավելում են, որ Ֆիքրեթ Մամեդովի թաղման արարողության նկարի վրա Մամեդովը պատկերված է եղել հատուկ նշանակության զորքերի տոնական համազգեստով և տարբերանշաններով։ Ադրբեջանական կողմն էլ նշել է, որ Մամեդովը եղել է մոտոհրաձգային դասակի հրամանատար։

## Կորուստներ
**Լեռնային Ղարաբաղի զինված ուժեր**
* եֆրեյտոր Էրիկ Գասպարյան (ծնված 1995 թվականին)

**Ադրբեջանի զինված ուժեր**
* կապիտան Մամեդով Ֆիքրեթ Ակիֆ օղլու (ծնված 1982 թվականին)։ Հետմահու ստացել է «Արիության մեդալ»։ Թաղված է Բաքվի Շեհիդների պուրակում։
* ենթասպա Աբիլով Խուդավերդի Ֆարհադ օղլու (ծնված 1991 թվականին)։ Հետմահու ստացել է «Մարտական ծառայության համար III աստիճանի մեդալով»։

## Վիրավորներ
**Ադրբեջանի ԶՈւ**
* շարքային Միրզազադե Մեհման Դադաշբալա օղլու (ծնված 1994 թվականին)։

## Ծանոթագրություններ

Կատեգորիա:Ադրբեջանի ճակատամարտեր
Կատեգորիա:Հայաստանի ճակատամարտեր
Էմմա Չուխաջյան

**Էմմա Հովսեփի Չուխաջյան** (), հայ քիմիկոս-օրգանիկ։ Քիմիական գիտությունների դոկտոր (1985), պրոֆեսոր։

## Կենսագրություն
Էմմա Չուխաջյանը ծնվել է 1938 թվականին Լենինականում (այժմ՝ Գյումրի)։ 1961 թվականին ավարտել է Երևանի պետական համալսարանը։ 1961 թվականից աշխատում է ՀՀ ԳԱԱ Օրգանական քիմիայի ինստիտուտի ամինամիացությունների լաբորատորիայում, 1986 թվականից՝ առաջատար գիտաշխատող, լաբորատորիայի վարիչ։

Աշխատանքները վերաբերում են հիմքով կատալիզվող չհագեցած ամոնիումային աղերի դիենային սինթեզի տիպի ներմոլեկուլային ցիկլմանը, որն ունի կենսաակտիվ իզոինդոլինիումային, երկհիդրոիզոինդոլինիումային աղերի և նրանց կոնդենսված համակարգերի սինթեզի մեծ հնարավորություններ, ինչը նոր ուղղություն է միջմոլեկուլային դիենային սինթեզի բնագավառում։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Հայ օրգանիկներ
Կատեգորիա:Քիմիական գիտությունների դոկտորներ
Կիմ Չոն Նամ

**Կիմ Չոն Նամ** (, ), Կորեայի Ժողովրդավարական Ժողովրդական Հանրապետության առաջնորդ Կիմ Չեն Ըն-ի ավագ եղբայրը, նախկին առաջնորդ Կիմ Չեն Իրի որդին։ Զրկված է եղել երկրի բարձրագույն առաջնորդի պաշտոնից։ Մահացել է 2017 թվականին Կուալա Լումպուրի օդանավակայանում՝ թունավորման արդյունքում։ Նրա մայրը եղել է դերասանուհի Սոն Հյե Ռիմը։ Բարձրագույն կրթությունը ստացել է Շվեյցարիայում։ Ենթադրվում է, որ 1995 թվականից հետո այցելել է Ճապոնիա։ 1998- 2001 թվականներին համարվել է Հյուսիսային Կորեայի հաջորդ առաջնորդի հավանական թեկնածուն։ Նա զբաղեցրել է պատասխանատու մի քանի պաշտոններ, մասնավորապես զբաղեցրել է երկրում IT ոլորտի զարգացման հանձնաժողովի նախագահ։ Հորն ուղեկցել է Շանհայ, որտեղ Հյուսիսային Կորեայի աառաջնորդը հանդիպել է Չինաստանի պաշտոնական դեմքերի հետ։ 2001 թվականին Դոմինիկյան Հանրապետության կեղծ անձնագրով փորձել է հատել Ճապոնիայի սահմանը, սակայն բացահայտվել է։ Ենթադրվում է, որ նա ցանկացել է գնալ Տոկիոյի Դիսնեյլենդ, քանի որ նրա հետ են եղել կինը, որդին և որդու դայակը։ Նա նշել է, որ կեղծ անձնագրերով Ճապոնիա ներթափանցելը բավականին տարածված երևույթ հյուսիսկորեական էլիտայի շրջանակներում։ Մի քանի օր բանտում անցկացնելուց հետո՝ արտահանձնվել է Չինաստան։ Այդ դեպքից հետո նրա հարաբերությունները հոր հետ վատացել են և նա մշտական բնակություն է հաստատել արտասահմանում։ Հիմնականում բնակվել է Շանհայում։ Հյուսիսային Կորեայում ընկալվել է որպես չափավոր ընդդիմադիր։ ԶԼՄ-ների փոխանցմամբ Կիմ Չոն Նամին թունավորել են երկու կանայք։

## Ծանոթագրություններ

Կատեգորիա:Կիմ Իր Սենի տոհմ
Կատեգորիա:Պետության ղեկավարների երեխաներ
Կատեգորիա:Սպանված քաղաքական գործիչներ
Դալիի տիեզերք

**Դալիի տիեզերք** (), Սալվադոր Դալիի արվեստի գործերի և բրոնզե քանդակների հավաքածու, որը ճամփորդությունների միջոցով ներկայացվում է տարբեր երկրներում։ Հավաքածուն ներառում է բրոնզե քանդակներ, պատկերազարդ գրքեր, ապակե և ոսկե քանդակներ։ 2015 թվականին «Դալիի տիեզերք» միջազգային ցուցադրությունը կայացել է Շանհայում, 2016 թվականին եվրոպական շոուն տեղի է ունեցել Բելգիայի Լիեժ քաղաքում։ «Դալիի տիեզերք» ցուցադրության մշտական վայրը Փարիզի «Espace Dalí» տարածքն է։

«Դալիի տիեզերք» ցուցադրության անունն առաջացել է իսպանացի սյուռեալիստ Սալվադոր Դալիի աշխատանքների Լոնդոնի Սաուֆ բենքի կիսամշտական ցուցադրություններից հետո, որը 2010 թվականին փակվել է։

## Պատմություն
մինի|Դալիի տիեզերքի մուտքը Լոնդոնի County Hall-ում
«Դալիի տիեզերքը» բացվել է 2000 թվականին Լոնդոնի County Hall-ում և զբաղեցրել է 3,000 մ2 տարածք։ Ցուցադրվել է շուրջ 500 աշխատանք, այդ թվում՝ 1935-1984 թվականների քանդակներ, գծագրեր, վիմագրություններ, ոսկյա և ապակե առարկաներ, դալիական շնչով ստեղծված կահույքի հավաքածու։

2008 թվականի նոյեմբերին «Դալիի տիեզերքը» կազմակերպել է Դալիի 12 նորաձև նմուշների աճուրդ, որի հասույթը տրամադրվել է «Նորաձևության թիրախում կրծքի քաղցկեղն է» բարեգործական կազմակերպության նախաձեռնած արշավին։

2010 թվականի հունվարին ցուցադրությունը փակվել է՝ նպատակ ունենալով վերաբացվել Լոնդոնի մեկ այլ վայրում։

Ցուցադրությունը ներկայացվել է տարբեր վայրերում, այդ թվում՝ Սինգապուրում, Թայբեյում, Շանհայում, Նյու Յորքում, Ֆլորենցիայում, Վենետիկում և Լիեժում։

## Պատկերասրահ

Statue and Eye - geograph.org.uk - 1212939.jpg|*Space Venus* («Վեներան տարածության մեջ»)
Nobility of Time by Salvador Dalí.jpg|upright|thumb|*Nobility of Time* («Ժամանակի մեծահոգություն»)
Dali on the South Bank - geograph.org.uk - 123681.jpg|*Space Elephant* («Փիղը տարածության մեջ», 1980)


## Ծանոթագրություններ

## Արտաքին հղումներ
*The Dalí Universe London
*An article with more details of the exhibits 
*An exhibition with some of the sculptures once shown at the Dalì Universe

Կատեգորիա:Լոնդոնի թանգարաններ
Կատեգորիա:2000 հիմնադրված թանգարաններ
Կատեգորիա:2000 հիմնադրումներ Մեծ Բրիտանիայում
Իշխանուհի Տարականովա (նկար)

**«Իշխանուհի Տարականովա»** (), ռուս նկարիչ, պատմական գեղանկարչության կարկառուն ներկայացուցիչ Կոնստանտին Ֆլավիցկու նկարներից։ Այս ստեղծագործությունը հեղինակը վրձնել է 1864 թվականին։ Յուղաներկով կտավի չափերն են՝ 245 × 187 սմ։ Այսօր «Իշխանուհի Տարականովա» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

Այս կտավը վրձնելու համար հեղինակին շնորհել են պատմական գեղանկարչության պրոֆեսորի կոչում։

## Սյուժե
«Իշխանուհի Տարականովա» ստեղծագործության համար որպես հիմք է ծառայել Իշխանուհի Տարականովայի մահը։ Այն վրա է հասել 1777 թվականի սեպտեմբերի 21-ին Սանկտ Պետերբուրգին պատուհասած ջրհեղեղի ժամանակ։ Կտավում պատկերված է Պետրոպավլովյան ամրոցի մենախցերից մեկը, որի պատերի ներքո երևում է բարձրացող ջրհեղեղի ջրերը։ Իշխանուհին։ կանգնել է մահճակալի վրա՝ փրկվելով մոտեցող ջրերից, որոնք ներս են թափվում պատուհանից։ Կոնստանտին Ֆլավիցկին կալանավորի ոտքերի մոտ նկարել է թրջված առնետների։

Չնայած Իշխանուհի Տարականովայի մահվան մասին լեգենդում չի խոսվում ջրհեղեղի մասին, Ֆլավիցկու շնորհիվ հենց այս տարբերակը տպավորվեց ժողովրդի հիշողության մեջ։

## Ստեղծման պատմություն
Նկարի ստեղծման համար հեղինակն օգտագործել է ինքնակոչ արկածախնդիր Իշխանուհի Տարականովայի կերպարը։ Վերջինս իրեն ներկայացրել է որպես կայսրուհի Ելիզավետա Պետրովնայի և Ալեքսեյ Ռազումովսկու դուստր։ 1774 թվականին հայտարարել է իր հավակնությունները գահի նկատմամբ և որոշ ժամանակ աջակցություն գտավ Բարյան կոնֆեդերացիայի կողմնակիցների մոտ։ Առևանգվել է Եկատերինա II-ի հրամանով Լիվոռնոյում Ալեքսեյ Օռլովի կողմից և բերվել Սանկտ Պետերբուրգ։ Նախաքննության ժամանակ իրեն մեղավոր չի ճանաչել և չի բացահայտել իր ծագումը։ Մահացել է կալանավայրում՝ Պետրոպավլովյան ամրոցում։ Դատելով պահպանված նկարագրություններից՝ «իշխանուհին» նիհարակազմ էր, սլացիկ և սևահեր, իր տեսքով հիշեցնում էր իտալուհու։ Տարբերվելով բացառիկ գեղեցկությամբ (որը չէր փչացնում նույնիսկ ոչ շատ շլությունը) և խելքով, ինչպես նաև ձգտում դեպի անսահման շքեղություն՝ բախտախնդիր կինը միշտ ուներ բազմաթիվ երկրպագուներ, որոնց միջոցներից էլ օգտնվում էր՝ հասցնելով նրանց սնանկության, երբեմն էլ՝ բանտ։

Այս ստեղծագործությունը հեղինակը վրձնել է 1864 թվականին։  Հենց նույն տարում էլ անդրանիկ ցուցադրության է ներկայացվել Վլադիմիր Ստասովի գեղարվեստի ակադեմիայում։ Վլադիմիր Ստասովը՝ ռուս արվեստաբան, երաժշտական քննադատ, հնագետ, դեմոկրատական մշակույթի խոշորագույն գործիչներից մեկը, «Իշխանուհի Տարականովա» ստեղծագործությունն անվանել է այսպես. «Հիասքանչ կտավ, մեր դպրոցի փառքը, ռուս գեղանկարչության փայլուն հորինվածքներից մեկը»։ Հեղինակի մահվանից հետո նկարը գնում է Պավել Տրետյակվը՝ անհատական հավաքածուի համար։

Այսօր նկարը ցուցադրվում է Տրետյակովյան պատկերասրահում։

## Ծանոթագրություններ

## Արտաքին հղումներ
* К. Д. Флавицкий — «Княжна Тараканова»
* «Княжна Тараканова» — предыстория и история создания 
*  Лонгинов М. Заметка о княжне Таракановой. По поводу картины г. Флавицкого // Русский архив, 1865. – Изд. 2-е. – М., 1866. – Стб. 651-656. 

Կատեգորիա:1864 նկարներ
Կատեգորիա:Կոնստանտին Ֆլավիցկու նկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Ումայդ Բհավան

**Ումայդ Բհավան** (), պալատ Ռաջաստանի Ջոդհպուր քաղաքում, աշխարհի ամենախոշոր առանձնատներից մեկը։ Պալատի տարածքում գործում է հյուրանոց, որը վերահսկվում է Taj Hotels ցանցի միջոցով։ Պալատը անվանվել է Ումայդ Սինգհի անունով, որի կառավարման ընթացքում պալատը կառուցվեց Մեհրանգահ բերդին փոխարինելու համար։ Սկզբնականում պալատը անվանվեց Չիտար ( Chittar Palace ), քանի որ այն գտնվում էր քաղաքի ամենաբարձր Չիտար բլրի վրա։ Շինարարությունը սկսվեց 1929 թվականի նոյեմբերի 18–ին և ավարտվեց 1943 թվականին։
## Շինությունը
Պալատը ընդգրկում է 10,5 հեկտար տարածք, որից 1,4 հեկտարը կազմում են շենքերը, իսկ 6,1 հեկտարը՝ այգիները։ Այն գտնվում է Չիտար բլրի հարավարևելյան մասում, Ջոդհպուր քաղաքի ծայրամասում։ Շինարարությանը մասնակցել են 3000-5000 աշխատողներ, այն տևել է 15 տարի։ Շինարարության ընթացքում չի օգտագործվել ցեմենտ։ Նյութերի տեղափոխման համար կառուցվել է երկաթուղային գիծ։ Պալատը կառուցվել և կազմվել է այնպես, որ ներսում ջերմաստիճանը պահպանվում է գրեթե անփոփոխ, նույնիսկ առանց ջեռուցման կամ հովացման լրացուցիչ ծախսերի։
Պալատը նախագծվել է բրիտանացի ճարտարապետ Հենրի Լանչաստերի կողմից և ներառում է իր մեջ ավանդական հնդկական և եվրոպական ճարտարապետական ոճեր, ինչպես օրինակ, ար-դեկո ոճը։ Շենքի հսկայական կենտրոնական գմբեթը 30 մետր բարձրությամբ կառուցվել է Վերածննդի ոճով։ Շինարարության ընդհանուր արժեքը 9,4 մլրդ ռուպի է։ Շինարարությունը վերահսկում էր ինժեներ Հիրանանդ Բհատիյայի կողմից։ Յուրօրինակ ինտերիերները մշակվել են լոնդոնյան Մապլես ընկերության կողմից, սակայն 1942 թվականին այն նավով տեղափոխելուց ջրասույզ է լինում։ Արդյունքում մահառաջան դիմում է լեհական ընկերությանը։ Արտ–դեկո ոճը հագեցած է լեհ նկարիչ Ստեփան Նորբլինի էկզոտիկ որմնանկարներով։
## Պատմությունը
250px|մինի|Պալատի այգիները
Պալատի շինարարությունը քաղաքի բարելավման հիմնական ծրագիրն էր, որը իրականացվում էր 20 տարում։ Պալատը պետք է բավականաչափ մեծ լիներ, որպեսզի փոխարիներ Մեհերանգարհ բերդին, որպես արքայական նստավայր և իշխանության խորհրդանիշ։ Մեկ այլ կործանարար պատճառ դարձավ նաև երկար տարիների երաշտը։
## Ներկա կարգավիճակը
Պալատի սեփականատերը հիմա Հաջ Սինգհն է, Ջոդհպուրայի մահառաջան։ Նա պալատը բաժանեց երեք մասի՝ առանձնատուն իր և ընտանիքի համար, շքեղ Taj Hotels համակարգի հյուրանոցը, և մի հատված, բացված այցելուների համար, որը ներառում է արքայական Ջոդհպուրա ընտանիքի նկարների, զենքերի և այլ թանկարժեք իրերի թանգարանը։
## Ծանոթագրություններ

## Արտաքին հղումներ
* Jodhpur.Biz 
* Umaid Bhawan Palace * Indianet Zone *

Կատեգորիա:Հնդկաստանի պալատներ
Մարկոս Ալոնսո

**Մարկոս Ալոնսո Մենդոսա** (, ), իսպանացի ֆուտբոլիստ։ Հանդես է գալիս «Չելսի» ակումբում որպես ձախ պաշտպան։

## Կարիերա
Մարկոսը «Ռեալ Մադրիդ» ֆուտբոլային ակումբի լեգենդար ֆուտբոլիստ Մարկիտոսի թոռն է, Մարկոս Ալոնսո Պենյայի որդին։

Ալոնսոն «Ռեալ Մադրիդ» ակումբի ակադեմիայի սան է։ 2008 թվականից մինչև 2010 թվականը խաղացել է «Ռեալ Մադրիդ Բ»-ում։ 2010 թվականին անցկացրել է իր դեբյուտային խաղը։

Տրանսֆերային պատուհանի բացվելուն պես ֆուտբոլիստը տեղափոխվել է «Բոլթոն Ուոնդերերս»։

2013 թվականի մայիսի 31-ին պաշտոնապես հայտարարվեց Ալոնսոյի իտալական «Ֆիորենտինա» ակումբ տեղափոխվելու նորությունը։

2013 թվականի դեկտեմբերի 30-ին անգլիական «Սանդերլենդ» ակումբի մարզիչը հայտարարեց, որ ֆուտբոլիստը վարձավճարով հանդես կգա իր թիմում մինչև 2013/14 մրցաշրջանը։

2016 թվականի օգոստոսի 31-ին 27 միլիոն եվրոյով ֆուտբոլիստը տեղափոխվեց «Չելսի»։ Պայմանագիրը կնքվել է 5 տարի ժամկետով։

## Ծանոթագրություններ

## Արտաքին հղումներ
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սանդերլենդի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Անտոն Չեխովի գրական թանգարան

**Անտոն Չեխովի գրական թանգարան** (), թանգարան Ռոստովի մարզում, որը գտնվում է նախկին արական դասական գիմնազիայի շենքում, որտեղ սովորել է Անտոն Չեխովը։ Մտնում է Տագանրոգի գրականության և պատմաճարտարապետական պետական թանգարան-արգելոցի կազմի մեջ։

## Պատմություն
Արական գիմնազիայի շենքի բացումը տեղի է ունեցել 1843 թվականին, նախագծի հեղինակն է ճարտարապետ Ֆրանց Բոֆֆոն։ Շենքի հիմնական ոճը ռուսական գավառական կլասիցիզմի ուղղությունն է։ 1868-1879 թվականներին այդ գիմնազիայի աշակերտ է եղել ռուս անվանի գրող Անտոն Չեխովը։ Հենց այստեղ է գրողը գաղափարներ վերցրել իր պատմվածքներից մի քանիսը գրելու համար. «Եվ սա և նա», «Կրկնուսույցը», «Լեզվի ուսուցիչը», «Դեպք դասականի հետ», «Արիադնե», «Պատյանով մարդը» և այլն։

Այնուհետև գիմնազիայի շենքում սկսել է գործել թիվ 2 դպրոցը, որը 1954 թվականին կոչվեց Չեխովի անունով։ Դպրոցը գործել է մինչև 1975 թվականը, իսկ 1980 թվականին որոշվել է ստեղծել թանգարանային համալիր։ Ստեղծումը տեղի է ունեցել մի քանի փուլով` թանգարանի բացումը 1935 թվականին, «Գրողը և Հայրենիքը» գրական-հուշային ցուցադրության բացումը 1980-1985 թվականներին։

## Գործունեություն
Թանգարանի ցուցադրությունը վերաբերում է Անտոն Չեխովի կյանքի և ստեղծագործության ուսումնասիրմանը, ինչպես նաև Տագանրոգի ազդեցությանը նրա ստեղծագործությունների վրա։ 2010 թվականի հունվարի 29-ին, գրողի 150-ամյակին առթիվ, բացվել է նոր ցուցադրություն «Ա. Պ. Չեխով. հարազատ քաղաքին և աշխարհին»։ Թանգարանում կա ավելի քան 1600 ցուցանմուշ։

Թանգարանում անցկացվել են տարբեր ցուցահանդեսներ` «Սանկտ Պետերբուրգի մոմե քանդակները», «Տոնածառի խաղալիքների երկիրը», «Տագանրոգ-Յալթա։ Չեխովի հանճարը միավորում է», «Չեխովի քաղաքը նկարիչների աչքերով» վիրտուալ ցուցահանդեսը։ Թանգարանի գործունեությունը հաճախ լուսաբանվում է տեղական զանգվածային լրատվության միջոցներով։

## Պատկերասրահ


В Литературном музее гимназии Чехова1.jpg|
В Литературном музее гимназии Чехова2010.jpg|



## Տես նաև
* Տագանրոգի քաղաքաշինություն և կենցաղ (թանգարան)
* Չեխովի տնակ
* Չեխովների կրպակ (թանգարան) 
* Իվան Վասիլենկոյի թանգարան

## Ծանոթագրություններ

## Արտաքին հղումներ
* История Таганрогского государственного литературного и историко-архитектурного музея-заповедника
* Литературный музей А. П. Чехова

Կատեգորիա:1935 հիմնադրումներ Ռուսաստանում
Կատեգորիա:1935 հիմնադրված թանգարաններ
Կատեգորիա:Անտոն Չեխով
Կատեգորիա:Ռուսաստանի գրական թանգարաններ
Կատեգորիա:Տագանրոգի թանգարաններ
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Ռևազ Արվելաձե

**Ռևազ Արվելաձե** (, ), վրացի ֆուտբոլիստ, կիսապաշտպան։ 2009 թվականից մինչև 2015 թվականը աշխատել է Վրաստանի ֆուտբոլի ֆեդերացիայում որպես քարտուղար։

## Կարիերա
Պրոֆեսիոնալ կարիերան սկսել է Ռուսթավիի «Մետալուրգ» ակումբում։ 1989 թվականին տեղափոխվել է Թբիլիսիի «Դինամո», որտեղ անցկացրել է 2 խաղ։

Երբ Վրաստանի ֆուտբոլի ազգային հավաքականը դուրս մնաց ԽՍՀՄ-ի ֆուտբոլի առաջնությունից, Ռևազը սկսեց հանդես գալ Վրաստանի առաջնությունում։ Սկզբում հանդես է եկել «Մարտվե» ապա՝ 1991 թվականից Թբիլիսիի «Դինամո» ակումբներում։

1994 թվականի գարնանը տեղափոխվել է «Քյոլն»՝ հանդես գալով բունդեսլիգայում։ Պայմանագիրը կնքվել է 1994 թվականի հունվարին, տրանսֆերի արժեքը՝ 250 հազար մարկ։

1994 թվականի ամռանը վերադարձել է Վրաստան, որտեղից կրկին Գերմանիա՝ հանդես գալով «Թենիս Բորուսիա» ակումբում։

1996/97 մրցաշրջանում տեղափոխվել է Բելգիա՝ հանդես գալով «Մեհելեն» ակումբում։

Հետագայում խաղացել է գերմանական «Համբուրգ» և «Ռոտ Վայս» ակումբներում։

2000 թվականին համարվել է Թբիլիսիի «Դինամոյի» պատմության ամենաերիտասարդ ֆուտբոլիստը։ 2001 թվականի մարտին դարձել է ակումբի նախագահ, սակայն նույն թվականի հոկտեմբեր ամսին հեռացել է ակումբից։

2003 թվականին դարձել է Վրաստանի երիտասարդական և «Լոկոմոտիվ» հավաքականների մարզիչ։

2004 թվականին դարձել է Վրաստանի ֆուտբոլի ֆեդերացիայի փոխտնօրեն։

2009 թվականին դարձել է ֆուտբոլի ֆեդերացիայի գլխավոր քարտուղար, իսկ 2011 թվականի հուլիսին վերընտրվել է այդ պաշտոնում։

## Անձնական կյանք
Ռևազի եղբայրները՝ Շոտան և Արչիլը, նույնպես ֆուտբոլիստներ են։ Ֆուտբոլիստի տղան՝ Վախթանգը, նույնպես զբաղվում է պրոֆեսիոնալ ֆուտբոլով։

Արվելաձե եղբայրների քեռին հայտնի վրացի դերասան, երգիչ Վախթանգ Կիկաբիձեն է։

## Ծանոթագրություններ

## Արտաքին հղումներ
* Վիճակագրությունը ըստ legioner.kulichki.com կայքի
* 

Կատեգորիա:Բունդեսլիգայի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Չեխովների կրպակ (թանգարան)

**«Չեխովների կրպակ»** (), թանգարան Ռուսաստանի Ռոստովի մարզի Տագանրոգ քաղաքում, որը հիմնադրվել է 1975 թվականին և բացվել 1977 թվականի նոյեմբերի 3-ին։ Գտնվում է 1840-ական թվականների տանը, որը Չեխովների ընտանիքը վարձակալել է 1869-1874 թվականներին։ Մտնում է Տագանրոգի գրականության և պատմաճարտարապետական պետական թանգարան-արգելոցի կազմի մեջ։ Հասցեն` Ալեքսանդրի փողոց, 100։

## Նկարագրություն
Տունը կառուցվել է XIX դարի 40-ական թվականներին։ Չեխովների ընտանիքը այն վարձակալել է 1869-1874 թվականներին։ Անտոն Չեխովն այստեղ ապրել է 9-ից 14 տարեկանում։

Ընտանիքն ապրել է տան երկրորդ հարկում, իսկ ներքևի հարկում գտնվել է հոր նպարեղենի կրպակը։ Ըստ այդ կրպակում մարդկանց հետ հանդիպումներից ունեցած տպավորությունների Չեխովը հետագայում ստեղծել է «Վանկան», «Քնել եմ ուզում», «Իրարանցում», «Խմբերգիչները», «Եպիսկոպոսը», «Ընտանիքի հայրը», «Ծանր մարդիկ» և այլ պատմվածքներ։

Թանգարանը բացվել է 1977 թվականի նոյեմբերի 3-ին ԽՄԿԿ քաղկոմի և Տագանրոգի քաղգործկոմի 1975 թվականի հունվարի 1-ի որոշման հիման վրա։ Ցուցադրությունը ստեղծվել է Անտոն Չեխովի մանկական տարիների մասին պատմելու նպատակով։ Ներկայացված են գրողի մանկության ժամանակների կահավորանքը, նրա ընտանիքի անդամների որոշ աշխատանքներ, ինչպես նաև ընտանեկան լուսանկարներ։

2011 թվականի մայիսի 13-ին թանգարանի առջև տեղադրվել է Չեխովի «Հաստլիկն ու նիհարը» պատմվածքի հերոսների հուշարձանը։

## Պատկերասրահ

Chekhov Shop.jpg|Նպարեղենի խանութի մուտքը
Таганрог Александровская (Свердлова) 100 табличка фото 4913.jpg|Հուշատախտակ


## Տես նաև
* Տագանրոգի քաղաքաշինություն և կենցաղ (թանգարան)
* Չեխովի տնակ
* Անտոն Չեխովի գրական թանգարան
* Իվան Վասիլենկոյի թանգարան

## Ծանոթագրություններ

## Արտաքին հղումներ
* Музей «Лавка Чеховых»
* История Таганрогского государственного литературного и историко-архитектурного музея-заповедника

Կատեգորիա:1977 հիմնադրումներ Ռուսաստանում
Կատեգորիա:1977 հիմնադրված թանգարաններ
Կատեգորիա:Անտոն Չեխով
Կատեգորիա:Ռուսաստանի գրական թանգարաններ
Կատեգորիա:Տագանրոգի թանգարաններ
Կատեգորիա:Տագանրոգի շենքեր և կառույցներ